Nikloskierfecht
Den Nikloskierfecht, offiziell de Cimetière Notre-Dame (Liebfrauenfriedhof) läit am Quartier Lampertsbierg vun der Stad Lëtzebuerg. Et ass dee gréisste vun de 14 Kierfechter déi an d'Kompetenz vum Service Cimetières vun der Stater Gemeng falen.

Geschicht 
Den Numm „Nikloskierfecht“ kënnt dohier, well 1779 nom Ofrappe vun der Nikloskierch am Stadzentrum an dem Verleeë vum Sëtz vun der Niklos-Par an déi fréier Jesuittekierch (haut: d'Kathedral) de Kierfecht vun der Par baussent d'Stadmaueren op de Glacis verluecht gouf. Den neie Kierfecht koum op en Terrain bei der Neipuertskapell (Kapelle Unserer Lieben Frau, Chapelle Notre-Dame). Sou erkläert sech den offiziellen Numm vum Kierfecht (cimetière Notre-Dame) an och déi hautdesdaags net méi geleefeg däitsch Bezeechnung „Liebfrauenfriedhof“.

Den neien „Nikloskierfecht“ war am Fong nëmmen eng Extensioun vun engem Kierfecht dee schonn zanter 1691 bei der Kapell existéiert huet (Muttergotteskirchhof) a wou déi zum Doud Verurteelt, déi keng Verbriecher waren (z. B. Deserteuren), begruewe goufen. Zwéi Gäert si bei den „ale“ Kierfecht derbäikomm, deen een huet zu der Kapell gehéiert, deen anere war eng Proprietéit vum Helleg-Geescht-Klouschter.

Monumenter um Kierfecht
Um Nikloskierfecht gëtt et zwee grouss Monumenter:
 d'Monument vun der Resistenz an der Deportatioun, offiziell Monument national de la résistance et de la déportation, meeschtens einfach "Hinzerter Kräiz" genannt
 de Mausoleum vun de franséischen Zaldoten déi am Éischte Weltkrich zu Lëtzebuerg gefall sinn.

Griewer vu bekannte Perséinlechkeeten 

 Mathias Adam
 Léon Berchem
 Sophie de Bette
 Pierre Blanc
 Martin Blum
 Victor Bodson
 Melchior Bourg-Gemen
 Thomas Byrne
 Pol Clemen
 Pierre Clomes
 François-Charles Collin
 Gérard Cravatte
 Jules van Damme
 Gaston Diderich
 Adolphe Eberhard
 Michel Engels
 Victor Engels
 Familljegraf Eydt-Funck (Jean-François Eydt, Pierre Funck a Paul Funck)
 Paul Eyschen
 Jean-Baptiste Fallize
 Gaspard-Théodore-Ignace de la Fontaine
 Jean-Baptiste Gellé
 Therese Glaesener-Hartmann
 Willy Goergen
 Bernard Graf
 Bernard Groethuysen
 Nicolas Hemmen
 Ferdinand d'Huart
 Michel Hülsemann
 Antoine Jans 
 Joseph Junck
 Auguste Klein
 Alphonse Kemp
 Jemp Ker
 Evrard Ketten
 Ernst Koch
 William J. Kroll
 Eugène Kurth
 Guillaume Lefèvre
 Michel Lentz
 Jean Logeling
 Edouard Luja
 Jean Pierre Maeysz
 Nicolas Majerus
 Fernand Mertens
 Metz-Familljegraf
 Léon Moulin
 Edmond Patzké
 Antoine a Anne Pescatore-Feltz
 Ferdinand a Marie Joséphine Pescatore
 Charles-Auguste Praum
 Léopold Reichling
 Michel Rodange
 François Roeser
 Eugène Ruppert
 François Scheffer
 Étienne Schmit
 Charles Schmitz
 Jean Schoenberg
 Nicolas Steffen-Pierret
 Michel Stoffel
 Joseph-Germain Strock
 Gaston Thorn
 Wilhelm Voigt (den "Hauptmann vu Köpenick")
 Jupp Wagner
 Batty Weber
 Paul Weber
 Nik Welter
 Lucien Wercollier
 Pierre Werner
 Auguste van Werveke
 Jacques Wester
 Guillaume Weydert
 Édouard Wolff
 Henri Woquier
 Jean Worré
 Jean-Antoine Zinnen
 Ernest Vander Linden
 Albert Jean-Marie Baron Keucker de Watlet 

D'Lag vun enger Partie prominente Griewer kann op enger Onlinekaart op der Internetsäit vun der Stad Lëtzebuerg gekuckt ginn (kuckt Um Spaweck, hei drënner)

Literatur 
 Kartheiser, R. 1973. Den Nikloskierfech. In: Die Warte. Luxembourg. - Année 26(1973), n° 25(04.10.), p. [4] ; n° 27(18.10.), p. [4] ; n° 28(25.10.), p. [4] ; n° 29(08.11.), p. [4].

Fotoalbum

Kuckt och 
 Hinzerter Kräiz
 Nikloskierch

Um Spaweck 

 Traditioun a Geschicht vum intressanteste Stater Kierfecht, Reportage op rtl.lu den 1. November 2018
Tombes remarquables au cimetière Notre-Dame  op der Internetsäit vun der Stad Lëtzebuerg

Kierfechter an der Stad Lëtzebuerg
Lampertsbierg